text: HeimiðÁðrenn og aftanáDIYTítt heimLívsstílurSpyr serfrøðingarnarHeilsaPengapungurinUppskriftirDøgurðarDessertirHeilsugott
text: #000000
text: Hevur tú eitt barn, ið dámar væl at lesa og hyggja í bøkur, so kann samlingin av vøkrum, stuttligum og litríkum barnabókum gerast stór og ikki altíð líka løtt at herberga á lítla barnakamarinum.
text: #000001
text: Fyri barnið, er perman á bókini týdningarmiklast og tann í fangar, framm um bókaryggin.
text: #000002
text: Við hesari bókahillini, gerast bøkurnar sjónligar, atkomuligar og tekkjandi fyri barnaeyga. Hon príðir veggin í barnakamarinum, við nógvum ymiskum litum og gagnnýtir veggjapláss í trongum hornum.
text: #000003
text: Eftir at hava hugt á pinterest appina, fyri at fáa íblátur til eina bókahill til kamarið hjá okkara 3 ára gamla soni, fekk eg sjeikin at byggja honum hesa hillina.
text: #000004
text: Hetta er soleiðis vit hava gjørt, við mátum, ið passa har vit skuldu hava hillina, men hon kann hækkast, lækkast ella hava onnur mát, alt eftir, hvat man sjálvur ynskir.
text: #000005
text: Tilfar vit hava brúkt:Síðurnar og hillarnar eru av høvlaðum furuviði 90x15mmRundstokkurin er 20mm 2 stk á 2000mm (A)6 stk á 690mm (B)5 stk á 690mm (C)34 stk skrúvur – ikki ov sverar (D)4 stk vinkulbesløg 30x30mm + skrúvur til besløg (E)
text: #000006
text: 1. Kappa brettini og rundstokkin í longd.2. Máta upp og merk av hvar hillarnar og rundstokkarnar skulu vera á síðunum.3. Bora fyri við 3mm bori har skrúvurnar skulu festast ígjøgnum síðurnar (A).4. Bora fyri við 3 mm bori mitt í rundstokkin (C).5. Legg síðurnar (A), niðastu hill og ovasta bretti (B) á gólvið, so at tú fær bora fyri í hillina og bretti ígjøgnum holini í síðunum og set skrúvur í niðastu hill og ovasta bretti so ramman er liðug.6. Skrúva síðani allar hillarnar fastar og somuleiðis við rundstokkinum.7. Pussa reolina eftir tørvi.8. Fest hana í veggin við vinkulbesløgum.
text: #000008
text: Sóley er 30 ára gomul, býr í Trongisvági saman við sjeikinum og saman hava tey tveir synir. Hon eri útbúgvin námsfrøðingur og starviast í barnagarðinum Mýrifípan. Henni dámar sera væl at vera kreativ og baka. Bakiáhugin stavar helst frá pápa, abba og langabbanum, ið allir vóru kondittarir.
text: #000009